روسیا خاریجی ایشلر ناظیرلیگی لیبیا-نین دوغوسوندا نظارت ائدن خلیفه خفترین ژانویه نین 13-ده باره‌سینده راضی‌لیق الده اولونان آتشکس متنینی ایمضالاما‌دان مسکوا-‌دان آیریلدیغینی آچیقلاییب.
روس خبر آژانسی "تاس" روسیا خاریجی ایشلر ناظیرلیگی قایناق‌لارینا اساسلاندیردیغی خبرده لیبیا-نین دوغوسونا نظارت ائدن خلیفه خفترین باره‌سینده راضی‌لیق الده اولونان آتشکس متنینی ایمضالاما‌دان مسکوا-‌دان آیریلدیغینی بیلدیریب.
قئید ائدک کی، ژانویه نین 9-دا خاریجی ایشلر ناظیری مولود چاووش اوغلو و میللی مودافعه ناظیری حولوصی آکارین روس همکارلاری ایله بیر آرایا گلدیگی ییغینجاقدا لیبیا-دا مودت‌سیز آتشکس لاییحه‌سی‌نین متنی باره‌ده راضی‌لیق الده اولونموشدو.
ییغینجاق‌دان سونرا وئریلن آچیقلامادا لیبیا میللی هم رای‌لیک حکومتی‌نین باش ناظیری فایز السراج طرفی‌نین لاییحه متنینی ایمضالادیغی؛ خفتر طرفی‌نین ایسه متنی تدقیق ائتمک عذره (بو گون سحر راده‌لرینه قدر) مودت ایستدیگی بیلدیریلمیشدی.
روسیانین خاریجی ایشلر ناظیری سرگئی لاوروو خفتر طرفی‌نین ده متنه مثبت یاناشدیغینی آچیقلامیشدی.
